CELEX: C2006/036/52
Language: da
Date: 2006-02-11 00:00:00
Title: Sag C-443/05 P: Appel iværksat den  14. december 2005  af Common Market Fertilizers SA (CMF) til prøvelse af dom afsagt den  27. september 2005  af De Europæiske Fællesskabers Ret i Første Instans (Første Udvidede Afdeling) i de forenede sager T-134/03 og T-135/03, Common Market Fertilizers SA (CMF) mod Kommissionen for De Europæiske Fællesskaber

11.2.2006   
            
            
               DA
            
            
               Den Europæiske Unions Tidende
            
            
               C 36/26
            
         Appel iværksat den 14. december 2005 af Common Market Fertilizers SA (CMF) til prøvelse af dom afsagt den 27. september 2005 af De Europæiske Fællesskabers Ret i Første Instans (Første Udvidede Afdeling) i de forenede sager T-134/03 og T-135/03, Common Market Fertilizers SA (CMF) mod Kommissionen for De Europæiske Fællesskaber
   (Sag C-443/05 P)
   (2006/C 36/52)
   Processprog: fransk
   Ved De Europæiske Fællesskabers Domstol er der den 14. december 2005 iværksat appel af Common Market Fertilizers SA (CMF) ved avocats A. Sutton og N. Flandin, til prøvelse af dom afsagt den 27. september 2005 af De Europæiske Fællesskabers Ret i Første Instans (Første Udvidede Afdeling) i de forenede sager T-134/03 og T-135/03, Common Market Fertilizers SA (CMF) mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Den anfægtede dom ophæves.
            
         
               —
            
            
               Appellanten gives medhold i de ved førsteinstansen nedlagte påstande.
            
         
               —
            
            
               Kommissionen betaler sagens omkostninger både i appelsagen og i sagen i første instans.
            
         Anbringender og væsentligste argumenter:
   Appellanten har til støtte for sin påstand om ophævelse fremført nedenstående fire retlige fejl, som Retten har begået:
   
               —
            
            
               Retten har foretaget en ufuldstændig undersøgelse af de retlige rammer og har derved anlagt en fejlfortolkning af forordning nr. 3319/94 (1) for så vidt angår de nødvendige betingelser for at pålægge en særtold og har foretaget en fejlagtig fortolkning af den rådgivende komités karakter.
            
         
               —
            
            
               Retten har foretaget en ufuldstændig undersøgelse af de faktiske omstændigheder og har derved fordrejet disse og har foretaget en urigtig anvendelse af forordning nr. 3319/94 for så vidt angår det forhold, at der foreligger et tilfælde med en direkte fakturering.
            
         
               —
            
            
               Retten har anlagt en fejlagtig retlig fortolkning med hensyn til tilsidesættelsen af væsentlige formelle krav og navnlig med hensyn til den rådgivende komités retlige karakter.
            
         
               —
            
            
               Retten har anlagt en fejlagtig retlig fortolkning for så vidt angår betingelserne for anvendelsen af artikel 239 i EF-toldkodeksen (2) og navnlig vedrørende anvendelsen af betingelsen om ikke at have udvist nogen form for åbenbar forsømmelighed.
            
         
      (1)  Rådets forordning (EF) nr. 3319/94 af 22.12.1994 om indførelse af en endelig antidumpingtold på importen af opløsninger af urinstof og ammoniumnitrat med oprindelse i Bulgarien og Polen eksporteret af selskaber, der ikke er fritaget for tolden, og om endelig opkrævning af den midlertidige told (EFT L 350, s. 20).
   
      (2)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).